Eesti panus informatsioonitehnoloogiasse tasus ennast ära, muutes meid konkurentsivõimelisemaks. Suutsime oma väiksust osaliselt tasakaalustada sellega, et lasksime infotehnoloogial vabastada inimesed ülesannetest, millega arvutid nii või teisiti paremini toime tulevad, kuid see areng ei ole jätkusuutlik, kui me ise ei asu looma innovaatilisi lahendusi. Nüüd, kus Eesti ei saa enam pidada odavat tööjõudu üheks oma konkurentsieeliseks, tuleb meil hakata looma uusi  tehnoloogiaid. Meil on tarvis innovatiivset lähenemist, ja selleks on meil tarvis arendada tehnilist intelligentsi. Jah, eestlased leiutasid Skype'i, kuid üldjoontes on Eesti, nagu ülejäänud Euroopa, innovatsiooni ja puhta teaduse alal maha jäämas. Uuendused tulevad eelkõige Ameerika Ühendriikidest, sealsete ülikoolide ja laboratooriumite edu aga sõltub omakorda Euroopa, kuid ka Hiina ja India parimate ja säravaimate ajude äravoolust.